QQS to‘lovchilarga tezkor servis xizmatlari ko‘rsatish maqsadida “Maslahat markazi” tashkil etildi

Toshkent shahar davlat soliq boshqarmasi tomonidan qo‘shilgan qiymat solig‘i to‘lovchilarga xizmat ko‘rsatishda zamonaviy yondashuvlarni joriy etish va tezkor servis xizmatlari ko‘rsatish maqsadida “Maslahat markazi” tashkil etildi. Bu haqda Toshkent shahar davlat soliq boshqarmasi “Daryo”ga xabar qildi.
Shuningdek, soliq to‘lovchilar bilan elektron muloqotni kengaytirish orqali vaqtni tejash hamda ulardan kelib tushayotgan murojaatlarni to‘liq qamrab olish maqsadida maxsus Telegram kanali ochildi.
Qayd etilishicha, 2020-yilning 30-iyunidan 8-iyuliga qadar Toshkentda ro‘yxatdan o‘tgan qo‘shilgan qiymat solig‘i to‘lovchisi bo‘lgan xo‘jalik yurituvchi subyektlardan jami 8 113 ta murojaat kelib tushdi.
 QQS stavkasi pasaytirilgani uchun 2019-yilda 2 trln so‘m soliq to‘lovchilar ixtiyorida qolgandi. 2020-yilda bu summa 11 trln so‘mga teng bo‘ladi
“Maslahat markazi”ga o‘rnatilgan telefon raqamlari orqali 2 921 ta murojaat qabul qilindi. Jumladan, QQS bo‘yicha 1035 ta, kameral nazorat bo‘yicha 826 ta, soliq qarzi bo‘yicha 348 ta, tushumlar to‘g‘risida ma’lumotnoma va shaxsiy hisobvaraqdagi masalalar bo‘yicha 331 ta, yuridik shaxslarga soliq solish bo‘yicha 254 ta, soliq solish bo‘yicha maslahat yo‘nalishi bo‘yicha 127 ta murojaat kelib tushgan.
Toshkent shahar davlat soliq boshqarmasining Telegram kanali orqali soliq to‘lovchilar tomonidan jami 5 192 ta murojaat yo‘llandi. Murojaatlarning 2698 tasi aynan qo‘shilgan qiymat solig‘i bilan bog‘liq masalalardan iborat bo‘ldi.
Eslatib o‘tamiz, Toshkent shahrida ro‘yxatdan o‘tgan QQS to‘lovchisi bo‘lgan xo‘jalik yurituvchi subyektlar Toshkent shahar davlat soliq boshqarmasida tashkil etilgan “Maslahat markazi”ning quyidagi telefon raqamlariga qo‘ng‘iroq qilib barcha savollariga javob olishi mumkin.
Tushumlar to‘g‘risida ma’lumotnoma va shaxsiy hisobvaraq bilan bog‘liq masalalar bo‘yicha: 71-241-83-12
Soliq ma’murchiligi bo‘yicha (Kameral tekshiruv va qayta hisobotlarning topshirilishi): 78-140-32-63; 78-140-32-13; 78-140-32-23; 78-140-32-46; 71-244-57-08.
Yuridik shaxslarga soliq solish bo‘yicha:
Soliq qarzi masalalari bo‘yicha: 78-140-32-60
Soliq solish bo‘yicha maslahat: 78-140-32-30, 71-241-83-65